

Projekts uz 10.07.2025.

Vēlamais izskatīšanas laiks: AK 13.08.2025.

Domē 28.08.2025.

Sagatavotājs un ziņotājs: E.Kāpa

APSTIPRINĀTI

ar Ādažu novada pašvaldības domes

2025. gada 28. augusta sēdē

(protokols Nr.)

SAISTOŠIE NOTEIKUMI

Ādažos, Ādažu novadā

2025. gada 28. augustā **Nr. /2025**

**Grozījumi Ādažu novada pašvaldības domes 2022. gada 23. novembra saistošajos noteikumos Nr. 81/2022 “Par Ādažu novada pašvaldības līdzfinansējumu daudzdzīvokļu dzīvojamo māju energoefektivitātes pasākumu veikšanai”**

*Izdoti saskaņā ar likuma
"*[*Par palīdzību dzīvokļa jautājumu risināšanā*](https://likumi.lv/ta/id/56812-par-palidzibu-dzivokla-jautajumu-risinasana)*"*[*27.2 panta*](https://likumi.lv/ta/id/56812-par-palidzibu-dzivokla-jautajumu-risinasana#p27_2)*otrās daļas 4. punktu un piekto daļu*

Izdarīt Ādažu novada pašvaldības domes 2022. gada 23. novembra saistošajos noteikumos Nr. 81/2022 „Par Ādažu novada pašvaldības līdzfinansējumu daudzdzīvokļu dzīvojamo māju energoefektivitātes pasākumu veikšanai” (Latvijas Vēstnesis”, 2022., Nr. 237) šādus grozījumus:

1. Izteikt 12. punktu šādā redakcijā:

“12. Lai saņemtu līdzfinansējumu, pretendents iesniedz iesniegumu (1. pielikums) un tajā norādītos dokumentus pašvaldības aģentūrai “Carnikavas komunālserviss” (turpmāk – Aģentūra) vienā no šādiem veidiem:

* 1. klātienē Stacijas ielā 7, Carnikavā, Carnikavas pagastā, Ādažu novadā;
	2. nosūtot pa pastu uz 12.1. apakšpunktā norādīto adresi;
	3. elektroniski valsts pārvaldes pakalpojumu portālā [www.latvija.lv](http://www.latvija.lv), izmantojot Aģentūras oficiālo e-adresi;
	4. nosūtot ar drošu e-parakstu parakstītu iesniegumu uz elektronisko pasta adresi komunalserviss@carnikava.lv.”
1. Aizstāt 17. punktā vārdus “pašvaldības domes” ar vārdu “Aģentūras”.
2. Aizstāt 22. - 25.punktā un 2. pielikumā vārdu “pašvaldība” ar vārdu “Aģentūra” attiecīgajā locījumā.
3. Aizstāt 1. un 2. pielikumā vārdus “Ādažu novada pašvaldībai” ar vārdiem “Pašvaldības aģentūrai “Carnikavas komunālserviss””.

Pašvaldības domes priekšsēdētāja K.Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Ādažu novada pašvaldības domes 2025. gada 28. augusta saistošajiem noteikumiem Nr.\_ /2025 “Grozījumi Ādažu novada pašvaldības domes 2022. gada 23. novembra saistošajos noteikumos Nr. 81/2022 “Par Ādažu novada pašvaldības līdzfinansējumu daudzdzīvokļu dzīvojamo māju energoefektivitātes pasākumu veikšanai”**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**
	1. Ar Ādažu novada pašvaldības domes 2022. gada 23. novembra saistošajiem noteikumiem Nr. 81/2022 „Par Ādažu novada pašvaldības līdzfinansējumu daudzdzīvokļu dzīvojamo māju energoefektivitātes pasākumu veikšanai” ir noteikts, ka lēmumu par līdzfinansējuma piešķiršanu daudzdzīvokļu dzīvojamo māju energoefektivitātes pasākumu veikšanai pieņem pašvaldības domes izveidota komisija, kuras lēmuma rezultātā līgumu ar pretendentu slēdz pašvaldība.
	2. Noteikumu grozījumi (turpmāk - Noteikumi) paredz, ka turpmāk lēmumus pieņems un līgumus slēgs pašvaldības aģentūra “Carnikavas komunālserviss” (turpmāk – Aģentūra). Noteikumos plašāk ir norādīti iesniegumu iesniegšanas kanāli.
	3. Citas būtiskais izmaiņas Noteikumos nav veiktas.
 |
| 1. **Fiskālā ietekme un pašvaldības budžetu**

Noteikumiem nav ietekmes uz pašvaldības budžetu.  |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**

Līdzfinansējot tehniskās dokumentācijas izstrādi, tiek veicināta ēku atjaunošana. Līdzfinansējums tiks piešķirts procesa uzsākšanai. Iedzīvotājiem veicot ēku atjaunošanu, labvēlīgi tiks ietekmēta uzņēmējdarbības vide pašvaldības administratīvajā teritorijā, jo tiks iesaistīti gan tehniskās dokumentācijas izstrādātāji, gan būvnieki un būvmateriālu tirgotāji.  |
| 1. **Ietekme uz administratīvajām procedūrām un to izmaksām**
2. Institūcija, kurā fiziska persona var vērsties Noteikumu piemērošanā, ir Aģentūra.
3. Galvenie procedūras posmi un privātpersonām veicamās darbības, ko paredz Noteikumi, ir šādi – lai saņemtu līdzfinansējumu, pretendents vēršas ar iesniegumu un tajā norādītajiem dokumentiem Aģentūrā, kuras izveidota komisija pieņem lēmumu, un ja līdzfinansējums ir piešķirts, slēdz līgumu ar pretendentu par līdzfinansējuma piešķiršanas un izlietošanas kārtību.
4. Aģentūras pieņemtos lēmumus var apstrīdēt pašvaldības Administratīvo aktu strīdu komisijai Administratīvā procesa likumā noteiktajā kārtībā. Komisijas pieņemtos lēmumus var pārsūdzēt tiesā Administratīvā procesa likumā noteiktajā kārtībā.
5. Paredzētās administratīvo procedūru izmaksas – nav paredzētas.
 |
| 1. **Ietekme uz pašvaldības funkcijām un cilvēkresursiem**

Noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 1. **Informācija par izpildes nodrošināšanu**

Pašvaldības cilvēkresursi, kas tiks iesaistīti Noteikumu īstenošanā, ir Aģentūras darbinieki. Lēmuma apstrīdēšanas gadījumā tiek iesaistīta Administratīvo aktu strīdus komisija, kuras sastāvā ir domes deputāti, pašvaldības izpilddirektors un juristi. |
| 1. **Prasību un izmaksu samērīgums pret ieguvumiem, ko sniedz mērķa sasniegšana**

Noteikumi ir atbilstoši iecerētā mērķa sasniegšanas nodrošināšanai – sniegt atbalstu daudzdzīvokļu dzīvojamo māju energoefektivitātes pasākumu veikšanai. |
| 1. **Izstrādes gaitā netika veiktas konsultācijas ar privātpersonām un institūcijām**
	1. Konsultācijām tika izmantots šāds sabiedrības līdzdalības veids: pēc Noteikumu izskatīšanas domes Attīstības komitejā 13.08.2025., to projekts tika publicēts pašvaldības oficiālajā tīmekļvietnē [www.adazunovads.lv](http://www.adazunovads.lv), kā arī informācija par projektu tika publicēta sociālā tīkla *Facebook* pašvaldības kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.
	2. Publikācijā noteiktajā termiņā – no 2025. gada 14. augusta līdz 27. augustam iedzīvotāju priekšlikumi par Noteikumu projektu netika saņemti.
 |

Pašvaldības domes priekšsēdētāja K.Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU